**MANDÁTNA ZMLUVA**

uzavretá podľa § 566 a nasl. zák. č. 513/1991 Zb. v znení neskorších predpisov

**ZMLUVNÉ STRANY**

**Mandant:** Obec Hažlín

Hlavná 200, 086 14 Hažlín

IČO: 00 322 016

DIČ: 2020623055

Zastúpený: Ing. František Olah – starosta obce

Prima banka Slovensko, a.s.

IBAN: SK70 5600 0000 0036 2061 2001

**Mandatár:**

**Článok I**

**PREDMET ZMLUVY**

1. Mandatár sa zaväzuje, že zariadi za podmienok dohodnutých v tejto zmluve za odplatu pre mandanta v jeho mene a na jeho účet inžinierske činnosti - **výkon stavebného dozoru na stavbe** „Prístavba a rekonštrukcia priestorov zariadenia pre seniorov v obci Hažlín – 2 etapa“ .
2. Predmetom zmluvy je výkon stavebného dozoru v tomto rozsahu:

1. oboznámenie sa s podkladmi, na základe ktorých sa pripravuje realizácia stavby – stavebného diela, najmä s projektom stavby pre stavebné povolenie ako aj s obsahom vydaných stavebných povolení, s projektom pre realizáciu stavby, prípadne s vybratými časťami zmluvy o dielo, na základe ktorej bude realizované stavebné dielo,
2. kontrola dodržiavania podmienok stavebného povolenia a opatrení štátneho stavebného dohľadu po dobu realizácie stavby,
3. bezodkladné informovanie stavebníka o všetkých závažných okolnostiach majúcich dopad na priebeh a kvalitu realizovaných stavebných prac,
4. kontrola vecnej správnosti a úplnosti podkladov a dokladov predkladaných zhotoviteľom stavby, ich súlad s podmienkami zmluvy o dielo o dodávke stavebného diela
5. kontrola tých častí stavebného diela, ktoré budú v ďalšom postupe zakryté alebo sa stanú neprístupnými, a zapísanie výsledkov kontroly do stavebného denníka,
6. spolupráca s koordinátorom bezpečnosti stavby, ktorého činnosť je zabezpečovaná zhotoviteľom stavby,
7. organizovanie a vedenie operatívnych porád vedenia stavby/kontrolný deň stavby
8. sledovanie, či zhotoviteľ stavby vykonáva predpísané a dohodnuté skúšky materiálov, konštrukcií a prác a kontrolu ich výsledkov,
9. vyžadovanie dokladov o preukázaní zhody výrobkov pre stavbu,
10. sledovanie vedenia stavebného denníka v súlade so Stavebným zákonom a podmienkami zmluvy,
11. spolupráca so zhotoviteľom pri vykonávaní opatrení na odvrátenie alebo na obmedzenie škôd pri ohrození stavby živelnými udalosťami,
12. kontrola postupu prác podľa časového plánu stavby a dohodnutých podmienok stanovených stavebníkom a upozornenie zhotoviteľa na nedodržanie termínov, vrátane prípravy podkladov pre prípadné uplatňovanie majetkových sankcií,
13. kontrola riadneho uskladnenia materiálov, strojov, zariadení a konštrukcií na stavenisku,
14. v priebehu výstavby príprava podkladov pre záverečné hodnotenie stavby,
15. kontrola stavu a kvality projektu skutočného realizovania stavby, ktorého vyhotovenie je povinnosťou zhotoviteľa stavby,
16. organizačné zabezpečenie odovzdania a prevzatia stavby medzi zhotoviteľom stavebného diela alebo jeho samostatnej funkčnej časti a stavebníkom, vrátane účasti na tomto odovzdaní a prevzatí,
17. kontrola dokladov, ktoré doloží zhotoviteľ ku kolaudácii dokončenej stavby (najmä podľa prílohy č. 14 Sadzobníka UNIKA, vydanie r. 2010),
18. kontrola odstránenia zjavných nedostatkov a nedorobkov, uvedených v zápisoch o odovzdaní a prevzatí stavby alebo jej časti, kontrola odstraňovania nedostatkov a nedorobkov zistených pri preberaní v dohodnutých termínoch,
19. účasť na kolaudačnom konaní stavby alebo samostatnej funkčnej časti stavby,
20. kontrola vypratania staveniska zhotoviteľom stavby.
21. Mandant sa zaväzuje vytvoriť podmienky na to, aby mandatár mohol činnosti dojednané v tejto zmluve riadne a včas plniť a za uvedené činností zaplatiť mandatárovi odplatu v dohodnutej výške a v dohodnutých termínoch platby.

**Článok II**

**ČAS A MIESTO PLNENIA**

1. Miestom plnenia: Budova starej školy v obci Hažlín, ul. Hlavná 53, Hažlín
2. Predpokladaný čas plnenia predmetu zmluvy je počas realizácie stavebných prác na stavbe „**Prístavba a rekonštrukcia priestorov zariadenia pre seniorov v obci Hažlín – 2 etapa“.**

**Článok III**

**CENA A PLATOBNÉ PODMIENKY**

1. Cena za činnosti v rozsahu vymedzenom v článku I. tejto zmluvy je výsledkom procesu verejného obstarávania na predmet zákazky, ktorým je ***Stavebný dozor*** pre projekt***:*** **„Prístavba a rekonštrukcia priestorov zariadenia pre seniorov v obci Hažlín – 2 etapa“*.*** Zmluvná cena predstavuje cenu najvýhodnejšej cenovej ponuky predloženej v rámci procesu verejného obstarávania realizovaného v súlade s § 117 zákona č. 343/2015 Z. z. o verejnom obstarávaní v platnom znení.
2. Cena za vykonanie činností podľa čl. I tejto zmluvy je dohodnutá nasledovne:

|  |  |  |  |
| --- | --- | --- | --- |
| **Špecifikácia predmetu zmluvy** | **Cena bez DPH** | **DPH\*** | **Cena s DPH\*** |
| Stavebný dozor |  |  |  |

\*Mandatár je / nie je platcom DPH.

1. K úprave ceny dohodnutej podľa čl. III ods. 2 môže dôjsť len z dôvodu zmeny rozsahu činnosti mandatára a na základe dodatku k tejto zmluve podpísaným oboma zmluvnými stranami.
2. Mandant zaplatí mandatárovi odplatu dohodnutú v čl. III ods. 2 tejto zmluvy na základe faktúr mandatára, ktoré bude vystavovať podľa ukončených činností predmetu zmluvy v príslušnom období.
3. Faktúra musí spĺňať všetky potrebné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. Lehota splatnosti faktúry je 30 dní odo dňa jej doručenia mandantovi.
4. Mandatár je povinný vykonať činnosti podľa čl. I riadne a v dohodnutom termíne podľa tejto zmluvy.
5. Mandatár je povinný zaplatiť úroky z omeškania za oneskorenie termínu na vykonanie činnosti podľa čl. II ods. 2 tejto zmluvy vo výške 0,05% z ceny za vykonanie činností podľa čl. III ods. 2 za každý deň omeškania.
6. Mandant je povinný zaplatiť úroky z omeškania za oneskorenie platby za faktúry podľa čl. III ods. 5 vo výške 0,05% z dlžnej čiastky za vykonanie činnosti podľa čl. III ods. 2 za každý deň omeškania.
7. Zmluvné sankcie uvedené v čl. III ods. 7 a 8 sa neuplatnia. ak jedna zo zmluvných strán je v omeškaní s plnením zmluvy z dôvodu neposkytnutia súčinnosti pri plnení zmluvy druhou stranou.
8. Mandant neposkytuje mandatárovi na predmet zmluvy žiadne preddavky ani zálohy.

**Článok IV**

1. **ZODPOVEDNOSŤ ZA VADY**
2. Mandatár je povinný postupovať pri vykonávaní dohodnutých činností podľa čl. I s odbornou starostlivosťou, v súlade so všeobecne záväznými právnymi predpismi a je povinný postupovať podľa pokynov mandanta a v súlade s jeho záujmami a podľa zápisov a dohôd oprávnených pracovníkov zmluvných strán.
3. Mandatár je povinný oznámiť mandantovi všetky okolnosti, ktoré zistil pri vykonávaní činnosti podľa čl. I a ktoré môžu mať vplyv na zmenu pokynov mandanta.
4. Mandatár bude informovať mandanta o všetkých dôležitých skutočnostiach súvisiacich s výkonom jeho činnosti odosielaním kópii dôležitej obchodnej a inej korešpondencie.
5. Mandatár zodpovedá za škodu na veciach prevzatých od mandanta a tretích osôb na vykonanie činností podľa čl. I, ibaže túto škodu nemohol odvrátiť ani pri vynaložení odbornej starostlivosti.
6. Mandatár zodpovedá za škodu, ktorá vznikne mandantovi nedodržaním podmienok tejto zmluvy a je povinný ju nahradiť.

**Článok V**

**UKONČENIE ZMLUVY**

1. Obidve strany môžu ukončiť zmluvu písomnou dohodou alebo odstúpením od zmluvy.
2. Obe zmluvné strany sú oprávnené od zmluvy odstúpiť v prípade podstatného alebo opakovaného porušenia povinností uložených v tejto zmluve druhou zmluvnou stranou. Odstúpenie od zmluvy je účinné dňom doručenia druhej zmluvnej strane.

3. Od účinnosti odstúpenia od zmluvy alebo dohody o ukončení zmluvy je mandatár povinný nepokračovať v činnosti, na ktorú sa odstúpenie vzťahuje. Mandatár je povinný upozorniť mandanta na opatrenia potrebné na to, aby sa zabránilo vzniku škody bezprostredne hroziacej mandantovi nedokončením činnosti súvisiacej s výkonom činnosti podľa čl. I.

**Článok VI**

**OSTATNÉ USTANOVENIA**

1. Mandant a mandatár sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám bez jeho písomného súhlasu, alebo tieto informácie nepoužijú pre iné účely, ako pre plnenie podmienok tejto zmluvy.
2. V rámci svojho spolupôsobenia sa mandant zaväzuje, že v rozsahu nevyhnutne potrebnom, na vyzvanie poskytne spoluprácu pri zadovážení podkladov, doplňujúcich údajov, vyjadrení a stanovísk,
3. ktorých potreba vznikne v priebehu plnenia tejto zmluvy. Toto spolupôsobenie poskytne mandatárovi najneskôr do 3 dní od jeho vyžiadania. Osobitnú lehotu dojednajú strany v prípade, ak sa bude jednať o spolupôsobenie, ktoré nemôže mandant zaobstarať vlastnými silami.
4. Mandatár je povinný odovzdať bez zbytočného odkladu mandantovi úradné doklady, veci alebo iný prospech, všetko čo získa v mene mandanta pri zabezpečovaní činností podľa čl. I tejto zmluvy od tretej strany.
5. Mandant na základe vyžiadania udelí mandatárovi písomnú plnú moc na konanie v mene mandanta pri zabezpečovaní činností v rozsahu čl. I tejto zmluvy.

**Článok VII**

**ZÁVEREČNÉ USTANOVENIA**

1. V ostatných touto zmluvou neupravených vzťahoch sa budú zmluvné strany riadiť príslušnými ustanoveniami Obchodného zákonníka.
2. Akékoľvek zmeny, alebo doplnenia tejto zmluvy podliehajú písomnému súhlasu zmluvných strán a môžu sa uskutočniť len formou písomného dodatku k tejto zmluve, ktorý bude podpísaný zástupcami oboch zmluvných strán.
3. Táto zmluva je vyhotovená v troch rovnopisoch, jeden rovnopis pre mandatára a dva rovnopisy pre mandanta.
4. Táto zmluva nadobúda platnosť dňom podpisu oboma zmluvnými stranami a účinnosť kumulatívnym splnením podmienok:

* dňom nasledujúcim po dni jej zverejnenia v zmysle ustanovenia § 47a ods. Občianskeho zákonníka v znení neskorších predpisov,

- začatím stavebných prác na stavbe „**Prístavba a rekonštrukcia priestorov zariadenia pre**

**seniorov v obci Hažlín – 2 etapa“.**

1. Zmluvné strany vyhlasujú, že zmluvu uzavreli slobodne a vážne, zmluva nebola podpísaná v tiesni alebo za nápadne nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali.

V ....................... dňa: V ........................ dňa:

Za mandanta: Za mandatára: